Shuib Lazim

Datuk Haji Shuaib Haji Lazim adalah ahli politik Malaysia berketurunan etnik Melayu yang sebelum ini adalah seorang Senator di parlimen Malaysia dari 1 Mei 1988 hingga 20 April 1991. Beliau juga pernah menjadi ahli parlimen Sungai Petani dan sekarang ini memegang jawatan Bendahari Perkasa, sebuah pertubuhan bukan kerajaan Melaysia.
Datuk Shuib Lazim pernah menjadi Ketua Umno Bahagian Sungai Petani; Timbalan Pengerusi Actacorp Holdings Bhd Pengerusi Hatten Group Sdn Bhd dan rapat dengan mantan Menteri Kewangan Malaysia Tun Daim Zainuddin.

Latarbelakang

Datuk Shuib merupakan mertua kepada Datuk Seri Mohd Shafie Apdal, Menteri Kemajuan Luar Bandar Dan Wilayah Malaysia dan juga bapa saudara kepada Datuk Johari Abdul, Ahli Parlimen Sungai Merbok.

Shuib Lazim pernah menjadi menjadi guru di Kedah pada tahun 1957 selepas menerima latihan perguruan di Maktab Perguruan Kedah. Atas kecemerlangannya, beliau dinaikkan pangkat menjadi Pengetua pada 1970. Pada tahun 1978, beliau terlibat dalam perniagaan terutama sebagai pemaju perumahan dan menjadi pengerusi sembilan buah syarikat swasta. Beliau dilantik sebagai Senator di Dewan Negara pada 1990.

Penglibatan di dalam politik

Shuib adalah bekas seorang senator dan ahli parlimen Sungai Petani. Rakan seperjuangan dari Kedah (1988) ialah Datuk Haji Zakaria Said (Kuala Kedah), Encik Mahmud Mat Zain (Padang Serai), Datuk Paduka Haji Ismail Abdullah (Jerai), Encik Osman Abdul (Pendang), Datuk Haji Khalid Abdullah (Alor Star) dan sebagainya.

Menang di DUN Pantai Merdeka

Datuk Haji Shuib Lazim mengalahkan calon PAS, Datuk Haji Muslim Othman di Dewan Undangan Negeri Kedah kawasan Pantai Merdeka pada 24 Mac 1990 .Penamaan calon telah diadakan pada 12 Mac 1990 . Pada 21 Februari 1990, Mahkamah Tinggi Kuala Lumpur pernah mengisytiharkan beliau bankrap tapi peliknya masih boleh bertanding dalam Pilihan raya kecil Pantai Merdeka 1990.PAS dan DAP mendesak agar SPR menarik balik pencalonan Shuib Lazim kerana sebelum penamaan calon lagi telah dinyatakan bangkrap . Peguam bela beranggapan bahawa perintah mahkamah itu sebagai terbatal dan tidak sah. Hakim Datuk VC George menggesa peguam shuib Lazim menyediakan bukti bahawa hutang telah dimuktamatkan atau telah dilangsaikan . Jika Shuib diakui bankrap, maka calon PAS boleh diisytiharkan menang tanpa bertanding.
Dalam pilihan raya kecil itu, parti DAP telah turut berkempen menyokong calon PAS. Tindakan DAP ini dikecam oleh Dr Mahathir. Pilihan raya sebelum itu pada 1986, UMNO/Barisan Nasional menang dengan majoriti besar iaitu 5166 undi kerana kawasan ini adalah kubu UMNO.Bekas Perdana Menteri Malaysia yang pertama Tunku Abdul Rahman turut berkempen menyokong calon PAS dan berdiri di pentas PAS. Pilihan raya itu diadakan berikutan kematian ADUN BN , Ghazali Abu Bakar yang menang dalam Pilihan raya umum Malaysia 1986.

BN menang dengan majoriti 5,166 dalam tahun 1986. Dalam pilihanraya kecil ini majoritinya telah berkurang kepada 3,409. Peratus yang keluar mengundi yang lebih rendah (72.69% dalam tahun 1986 dan 68.12% dalam pilihanraya kecil) dan isu bankrap menjadi sebab utama kepada majoriti yang kurang itu. Malahan isu bangkrap merupakan satu-satunya isu utama yang telah dieksploit dengan sepenuhnya oleh PAS. Di satu pihak yang lain pula, kekurangan majoriti BN dianggap sebagai satu kejayaan kepada PAS. Keputusan pilihanraya kecil itu juga merupakan satu petanda bahawa gabungan PAS + Semangat 46 diterima oleh ahli-ahli dan penyokong PAS.

Kes beliau sentiasa menjadi rujukan para peguam berhubung status seseorang yang telah diisytikarkan bangkrap. Selepas setahun Perdana Menteri Malaysia, Dr Mahathir Mohamad mengarahkan lantik orang lain.

Penglibatan di dalam PERKASA

Presiden PERKASA, Datuk Ibrahim Ali pernah dilaporkan berkata Shuib telah memaklumkan kepadanya hasrat beliau ingin berundur sebagai bendahari.

Video seks Anwar Ibrahim

Datuk Shuib didakwa adalah salah satu dalang bernama "Datuk T" bersama-sama Datuk Seri Rahim Thamby Chik dan Datuk Shazryl Eskay Abdullah tetapi dindafikan sendiri olleh anak saudaranya yang mendedahkan bukti video di dalam dakwaan isu Video Seks Datuk Seri Anwar Ibrahim.